पौडेलद्वयलाई सात दिन हिरासतमा राखेर अनुसन्धान गर्न विशेष अदालतको अनुमति
गैरकानुनी सम्पत्ति आर्जनको कसूरमा अख्तियार दुरुपयोग अनुसन्धान आयोगले  पक्राउ गरेका नेपाल टेलिकमका तत्त्कालीन प्रबन्ध निर्देशक सुनील पौडेल र  सुरक्षण मुद्रण केन्द्रका तत्कालीन कार्यकारी निर्देशक विकल पौडेललाई ७ दिन हिरासतमा राखेर अनुसन्धान गर्न विशेष अदालतले अनुमति दिएको छ ।
काठमाडौँ — गैरकानुनी सम्पत्ति आर्जनको कसूरमा अख्तियार दुरुपयोग अनुसन्धान आयोगले  पक्राउ गरेका नेपाल टेलिकमका तत्त्कालीन प्रबन्ध निर्देशक सुनील पौडेल र  सुरक्षण मुद्रण केन्द्रका तत्कालीन कार्यकारी निर्देशक विकल पौडेललाई ७ दिन हिरासतमा राखेर अनुसन्धान गर्न विशेष अदालतले अनुमति दिएको छ ।आयोगले उनीहरुलाई म्याद थपका लागि बिहीबार अदालतमा उपस्थित गराएको थियो । २०८० असोज १५ मा अख्तियारले सुनील पौडेलसहितका व्यक्तिविरुद्ध २३ करोड २७ लाख ५८ हजार रुपैयाँ बिगो माग दाबी गर्दै विशेष अदालतमा भ्रष्टचार मुद्दा दायर गरेको थियो ।राष्ट्रिय सूचना प्रविधि केन्द्रका तत्कालीन अध्यक्ष सञ्जय शर्मा, तत्कालीन कार्यकारी निर्देशक प्रणिता उपाध्याय, केन्द्रका उप–निर्देशक सफल श्रेष्ठ, तत्कालीन सहायक निर्देशक रमेश पोखरेल र तत्कालीन लेखा अधिकृतहरु निमबहादुर वली र रामबहादुर बुढा तथा कम्प्युटर इन्जिनियर रामशरण गायक अर्थका बजेट महाशाखा प्रमुख मधु मरासिनी (सचिव निलम्वन) विरुद्ध मुद्दा दायर गरेको थियो ।त्यस्तै २०८० वैशाखमा विकल पौडेलसहितका व्यक्तिविरुद्ध करिब ७० करोड रुपैंया मागदाबीसहित अख्तियारले दायर गरेको थियो ।यो पनि 